
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση ιδίου Νομικού Προσώπου στο Ν. Θεσσαλονί¬ 
κης με το όνομα «Δημοτικό Ωδείο ΚουφαλΙων» Ν. 

Θεσσαλονίκης. 1 

Τροποποίηση της συστατικής πράξης του Νομικού 
Προσώπου «Πνευματικό Κέντρο Δήμου Ευόσμου» 

Ν. Θεσσαλονίκης. 2 

Τροποποίηση συστατικής πράξης του Νομικού Προσώ¬ 
που «Σχολική Επιτροπή Γυμνασίου - Λυκείου Νέας 
Μαδύτου» Ν. Θεσσαλονίκης. 3 

Ανάκληση αδείας ίδρυσης και λειτουργίας της Ερασιτε¬ 
χνικής Σχολής Χορού με την επωνυμία «θεσσαλική 

Ερασιτεχνική Σχολή Χορού Α.Ε.». 4 

Σύσταση αμιγούς κοινοτικής επιχείρησης στην Κοινό¬ 
τητα Ανάφης του Νομού Κυκλάδων με την επωνυμία 
«Κοινοτική Επιχείρηση Συγκοινωνιών Ανάφης». ... 5 
Σύσταση Αναπτυξιακού Συνδέσμου στη 17η Γεωγρα- 
φική Ενότητα (Ορεινής Νάξου) Νομού Κυκλάδων. . 6 

Τροποποίηση και προσαρμογή του Οργανισμού Εσωτε¬ 
ρικής Υπηρεσίας της Κοινότητας Αρσενίου Ν. Πέλ¬ 
λας, στις διατάξεις του Ν. 1586/86. 7 

Σύσταση ιδίου Νομικού Προσώπου - Σχολικής Επιτρο¬ 
πής στην Κοινότητα Πύδνας Ν. Πιερίας, με την επω¬ 
νυμία «Σχολική Επιτροπή 1ου Δημοτικού Σχολείου 
Κίτρους και 1 ου και 2ου Νηπιαγωγείου Κίτρους». . 8 

Τροποποίηση συστατικής πράξης του Νομικού Προσώ¬ 
που της Κοινότητας Νέου Πετριτσίου Ν. Σερρών με 
την επωνυμία «Πνευματικό Κέντρο Κοινότητας 

Νέου Πετριτσίου». 9 

Χορήγηση άδειας κυκλοφορίας του φαρμακευτικού 

ιδιοσκευάσματος ΒΕϋΡΕΧ.10 

Χορήγηση άδειας κυκλοφορίας του φαρμακευτικού 

ιδιοσκευάσματος ΠΕΡΗΟΙ_.11 

Χορήγηση άδειας κυκλοφορίας του φαρμακευτικού 

ιδιοσκευάσματος ΤΒΑνΕΙ_61)Μ.12 

Χορήγηση άδειας κυκλοφορίας του φαρμακευτικού 

ιδιοσκευάσματος ΟΑΙΑΟΙΝ 0.13 

Χορήγηση άδειας κυκλοφορίας του φαρμακευτικού 
ιδιοσκευάσματος ΟΑΙΑΟΙΝ 0.14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΕΣ. 44123 (1) 

Σύσταση ιδίου Νομικού Προσώπου στο Ν. Θεσσαλονίκης 

με το όνομα «Δημοτικό Ωδείο ΚουφαλΙων» Ν. Θεσσα¬ 
λονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 
«περί κωδικοποιήσεως σε ενιαίο κείμενο των διατάξεων 
του Δημοτικού και Κοινοτικού Κώδικα». 

2. Τις διατάξεις του Π.Δ. 331/83 (ΦΕΚ 119/Α/1983) 
περί μεταβιβάσεως αρμοδιοτήτων του Υπουργού Εσωτε¬ 
ρικών στους Νομάρχες. 

3. Την αριθ. 56201/3011/14.10.83 εγκύκλιο του Υπ. 
Πολιτισμού. 

4. Την αρ. 179/94 νόμιμη απόφαση του Δ.Σ. Κουφα- 
λίων, αποφασίζουμε: 

1. Συστήνουμε ίδιο νομικό πρόσωπο με το όνομα «ΔΗ¬ 
ΜΟΤΙΚΟ ΩΔΕΙΟ ΚΟΥΦΑΛΙΩΝ» στο Δήμο ΚουφαλΙων του 
Νομού μας: 

2. Σκοπός του Νομικού Προσώπου: 

Σκοπός του ΔΗΜΟΤΙΚΟΥ ΩΔΕΙΟΥ είναι η μόρφωση 
καλλιτεχνών σε όλους τους κλάδους της μουσικής και η 
διάδοση και καλλιέργεια της μουσικής σε όλους τους δη¬ 
μότες. 

Για την επίτευξη των ανωτέρω σκοπών θα λειτουργή¬ 
σουν σχολές και τμήματα τα οποία θα καθορισθούν με τον 
κανονισμό διοίκησης του Ν.Π. 

3. ΟΡΓΑΝΑ ΔΙΟΙΚΗΣΗΣ 

Το νομικό ως άνω πρόσωπο θα διοικείται από πενταμε¬ 
λές Διοικητικό Συμβούλιο το οποίο θα ακολουθεί την θη¬ 
τεία της εκάστοτε δημοτικής αρχής και θα αποτελείται: 

α. Από τον εκάστοτε Δήμαρχο Κουφαλίων, ή άλλο Δη¬ 
μοτικό Σύμβουλο που ορίζει το Δημοτικό Συμβούλιο ως 
πρόεδρο. 

β. Από ένα (1) Δημ. Σύμβουλο, σαν μέλος που ορίζεται 
από το Δημ. Συμβούλιο. 

γ. Από τον εκάστοτε Δ/ντή του Νομικού Προσώπου. 

δ. Από δύο (2) γονείς ή κηδεμόνες των μαθητών του 
Ωδείου. 

Ο Αντιπρόεδρος ορίζεται από το Διοικητικό Συμβούλιο 

του Νομικού Προσώπου ενώ οι δύο γονείς ή κηδεμόνες 
των μαθητών εκλέγονται από την Γενική Συνέλευση αυτών 
που συγκαλείται με ευθύνη του Δ/ντή του Ωδείου. 

4. ΘΗΤΕΙΑ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Η θητεία των μελών του Διοικητικού Συμβουλίου, θα 
ισχύει για τέσσερα (4) χρόνια και θα ακολουθεί την θητεία 
της δημοτικής αρχής. 

5. Πόροι του Νομικού Προσώπου. 

Πόροι του ως άνω Νομικού Προσώπου θα είναι: 

α. Η ετήσια επιχορήγηση του Δήμου που θα ανέρχεται 
σε 1.000.000 δρχ. σε βάρος του προυπ/σμού του Δήμου 
και στον ΚΑ.75/131 .Ια. 

β. Η πιθανή επιχορήγηση του Υπουργείου Πολιτισμού. 

γ. Οι πιθανές εισφορές δωρεές ιδιωτών και κάθε είδους 
κληρονομιάς. 

δ. Τα έσοδα από τα καταβληθησόμενα δίδακτρα των 
μαθητών. 

ε. Εισπράξεις από τυχόν εκδηλώσεις - επιδείξεις των 
μαθητών που θα ακολουθούν κάποιες από τις δραστηριό¬ 
τητες του Νομικού Προσώπου. 

Οι υπόλοιποι πόροι θα βαρύνουν τον σχετικό προϋπολο¬ 
γισμό του Ν.Π. 

Το Νομικό Πρόσωπο «ΔΗΜΟΤΙΚΟ ΩΔΕΙΟ ΚΟΥΦΑ- 
ΛΙΩΝ» εκπροσωπείται στα Δικαστήρια και σε κάθε δημό¬ 
σια αρχή από τον πρόεδρο του Διοικητικού Συμβουλίου και 
όταν αυτός είναι απών ή κωλύεται, από τον Αντιπρόεδρο. 

Οι αρμοδιότητες του Προέδρου - Αντιπροέδρου και λοι¬ 
πών μελών του Διοικητικού Συμβουλίου του Νομικού Προ¬ 
σώπου, και ότι άλλο σχετικό με την λειτουργία του, θα κα- 
θορισθούν με τον Κανονισμό Διοίκησης που θα συνταχθεί 
από το Νομικό Πρόσωπο «ΔΗΜΟΤΙΚΟ ΩΔΕΙΟ ΚΟΥΦΑ- 
ΛΙΩΝ». 

Στην περιουσία του νέου Ν.Π. θα προστεθεί και ότι ανή¬ 
κει στο ήδη λειτουργούν σωματείο με τίτλο «ΜΟΥΣΙΚΑ 
ΒΗΜΑΤΑ» στην πόλη των Κουφαλίων» το οποίο θα σταμα¬ 
τήσει να λειτουργεί. 

Κάλυψη δαπάνης: Με την απόφασή μας αυτή προκαλεί- 
ται δαπάνη σε βάρος του προϋπολογισμού του Δήμου 
Κουφαλίων έτους 1994 και για κάθε επόμενο οικονομικό 
έτος, ύψους 1.000.000 δρχ. για την οποία έχει εγγραφεί 
πίστωση στον Κ.Α. 75/131.1 α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Νοεμβρίου 1994 
Ο Νομάρχης κ.α.α. 

Η Διευθύντρια 

Μ. ΜΠΑΜΙΧΑ 

-♦- 

Αριθ. ΕΣ/29218 (2) 

Τροποποίηση της συστατικής πράξης του Νομικού Προ¬ 
σώπου «Πνευματικό Κέντρο Δήμου Ευόσμου» Ν. Θεσ¬ 
σαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 
«περί κωδικοπιήσεως σε ενιαίο κείμενο των διατάξεων 
του Δημοτικού και Κοινοτικού Κώδικα». 

2. Το αριθμ. 893/1979 Π. Διάταγμα περί συστάσεως 
ίδιου νομικού προσώπου με το όνομα «Πνευματικό Κέντρο 
Ευόσμου» (ΦΕΚ 253/Α/1979). 


3. Τις αριθμ. ΕΣ. 15747/28.5.1987 και ΕΣ. 17818/ 
30.5.1991 τροποποιητικές αποφάσεις μας της συστατι¬ 
κής πράξης του ανωτέρω Νομικού Προσώπου που δημο- 
σιεύθηκαν στα ΦΕΚ 326/Β71987 και 465/Β71991 αντί¬ 
στοιχα. 

4. Την αριθμ. 228/1994 νόμιμη απόφαση του δημοτικού 
συμβουλίου Ευόσμου, αποφασίζουμε: 

Τροποποιούμε την παρ. 5 εδαφ. α' της συστατικής πρά¬ 
ξης του ανωτέρω νομικού προσώπου η οποία αντικαθίστα¬ 
ται ως εξής: 

5. Πόροι του Νομικού Προσώπου. 

Πόροι του ως άνω Νομικού Προσώπου θα είναι: 
α) Η ετήσια επιχορήγηση εκ μέρους του Δήμου ποσού 
όχι λιγότερο από 40.000.000. 

Κατά τα λοιπά ισχύει το αριθμ. 893/1979 Π.Δ. όπως 
τροποποιήθηκε και συμπληρώθηκε μετά από τις αποφά¬ 
σεις μας που αναγράφονται ανωτέρω. 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Ευόσμου οικονομικού έτους 1994 ποσού 
25.000.000 (συμπληρωματικού του ποσού των 
15.000.000 δρχ. που ήταν η προηγούμενη επιχορήγηση) 
το οποίο θα βαρύνει τον Κ.Α. 2/211.9α με τίτλο «Εισφο¬ 
ρές στο Πνευματικό Κέντρο του Δήμου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Νοεμβρίου 1994 

Ο Νομάρχης κ,α.α. 

Η Διευθύντρια 
ΜΑΡΙΑ ΜΠΑΜΙΧΑ 
-♦- 

Αριθ. ΕΣ.48309 (3) 

Τροποποίηση συστατικής πράξης του Νομικού Προσώπου 
«Σχολική Επιτροπή Γυμνασίου - Λυκείου Νέας Μαδύ- 
του» Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 
«περί κωδικοπιήσεως σε ενιαίο κείμενο των διατάξεων 
του Δημοτικού και Κοινοτικού Κώδικα». 

2. Τις διατάξεις του άρθρ. 5 του Ν. 1894/1990 (ΦΕΚ 1 / 
110/90) «Για την Ακαδημία Αθηνών και άλλες εκπαιδευτι¬ 
κές διατάξεις». 

3. Την αριθ. ΕΣ. 684/23.1.1990 απόφασή μας περί συ¬ 
στάσεως ιδίου νομικού προσώπου με την επωνυμία «Σχο¬ 
λική επιτροπή Γυμνασίου - Λυκείου Νέας Μαδύτου» η 
οποία δημοσιεύθηκε στο ΦΕΚ Β/95/90. 

4. Την αριθ. 109/94 νόμιμη απόφαση του Κ.Σ. Νέας 
Μαδύτου, αποφασίζουμε: 

Τροποποιούμε την παρ. 3 της συσταστικής πράξης του 
ανωτέρω νομικού προσώπου η οποία αντικαθίσταται ως 
εξής: 

3. Το νομικό πρόσωπο διοικείται από επταμελές διοικη¬ 
τικό συμβούλιο αποτελούμενο από: 
α) Τον πρόεδρο της Κοινότητας, 
β) Ένα κοιν. σύμβουλο που ορίζεται από το Κ.Σ. 
γ-δ) Τους εκάστοτες Δ/ντες του Γυμνασίου - Λυκείου 
Ν. Μαδύτου. 

ε-στ) Ένα εκπρόσωπο από κάθε σύλλογο γονέων και 
κηδεμόνων των μαθητών του Γυμνασίου και Λυκείου που 
ορίζονται από τους συλλόγους αυτούς. 

ζ) Ένα εκπρόσωπο της μαθητικής Κοινότητας Λυκείου 
που ορίζεται απ’ αυτή. 

Η θητεία του πρώτου διοικητικού συμβουλίου λήγει με 
τη λήξη της παρούσας δημοτικής και κοινοτικής περιόδου. 
Η θητεία των μελών του Διοικητικού Συμβουλίου ακολου¬ 
θεί τη δημοτική και κοινοτική περίοδο. 

Το διοικητικό συμβούλιο εκλέγει τον αντιπρόεδρο και 
γραμματέα αυτού. 

Κατά τα λοιπά ισχύει η ΕΣ. 684/23.1.90 απόφασή μας η 
οποία δημοσιεύθηκε στο ΦΕΚ Β/95/90. 

Με την απόφασή μας αυτή δεν προκαλείται δαπάνη σε 
βάρος του προϋπολογισμού της Κοινότητας Μαδύτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Οκτωβρίου 1994 

Ο Νομάρχης κ.α.α. 

Η Διευθύντρια 


τούργησε κατά το σχολικό έτος 1993-1994 στο επί της 
€»-<ού Μεγάλου Αλεξάνδρου 5 κτίριο στο οποίο χορηγή¬ 
θηκε η άδεια ίδρυσης και λειτουργίας και συνεπώς κατ’ 
εφαρμογή του άρθρου 8 παραγρ. 1 του Ν. 1158/81 δη- 
μιουργείται λόγος ανακλήσεως της ανωτέρω αδείας, απο¬ 
φασίζουμε: 

Ανακαλούμε την αριθμ. Β. 9147/87 απόφασή μας με 
την οποία χορηγήθηκε άδεια ίδρυσης λειτουργίας Ερασι¬ 
τεχνικής Σχολής Χορού με την επωνυμία θεσσαλική Ερα¬ 
σιτεχνική Σχολή Χορού ΑΕ (Αστική Εταιρεία) στο επί της 
οδού Μεγάλου Αλεξάνδρου 5 κτίριο στην πόλη της Καρδί¬ 
τσας για τους ανωτέρω αναφερομένους λόγους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 31 Οκτωβρίου 1994 
Ο Νομάρχης 

ΣΤΕΡΓΙΟΣ ΚΑΤΣΑΝΙΔΗΣ 
-♦- 

Αριθ. 14044 


ΜΑΡΙΑ ΜΠΑΜΙΧΑ 
-♦- 

Αριθ. Β. 18973 (4) 

Ανάκληση αδείας ίδρυσης και λειτουργίας της Ερασιτεχνι¬ 
κής Σχολής Χορού με την επωνυμία «θεσσαλική Ερασι¬ 
τεχνική Σχολή Χορού Α.Ε.». 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 1 παράγρ. 5 του Π. Δ/τος 
347/86 με τις οποίες μεταβιβάστηκε στους Νομάρχες 
από τον Υπ. Πολιτισμού η αρμοδιότητα χορήγησης αδείας 
ίδρυσης και λειτουργίας ερασιτεχνικών Σχολών χορού. 

2. Τις διατάξεις του άρθρου 15 του Ν. 1348/83 «Διά¬ 
λυση του ΝΠΔΔ με την επωνυμία «Άρμα θέσπιδος και άλ¬ 
λες διατάξεις». 

3. Τις διατάξεις του Π. Δ/τος 457/83 «Ίδρυση και λει¬ 
τουργία Ερασιτεχνικών Σχολών Χορού». 

4. Την αριθμ. Β. 9147/87 απόφασή μας με την οποία 
χορηγήθηκε άδεια ίδρυσης και λειτουργίας Ερασιτεχνικής 
Σχολής Χορού με την επωνυμία θεσσαλική Ερασιτεχνική 
Σχολή Χορού ΑΕ (Αστική Εταιρεία) στην πόλη της Καρδί¬ 
τσας και στο επί της οδού Μεγάλου Αλεξάνδρου 5 κτίριο. 

5. Το αριθμ. 1016/20/19α/14.9.1994 έγγραφο του 
Αστυνομικού Τμήματος Καρδίτσας με το οποίο γνωστο¬ 
ποιήθηκε ότι η ανωτέρω σχολή δεν λειτούργησε κατά το 
σχολικό έτος 1993-1994 στο επί της οδού Μεγάλου Αλε¬ 
ξάνδρου 5 κτίριο. 

6. Επειδή με τη διάταξη του άρθρου 8 του Ν. 1158/83 η 
ισχύς της οποίας επεκτείνεται και για τις ερασιτεχνικές 
σχολές χορού κατ’ εφαρμογή του άρθρου 15 του Ν. 1348/ 
83, ορίζεται, μεταξύ των άλλων, ότι η άδεια Ιδρυσης και 
λειτουργίας ερασιτεχνικής σχολής χορού ανακαλείται αν η 
σχολή δεν λειτούργησε όλα τα υποχρεωτικά μαθήματα για 
οιονδήποτε λόγο και οποτεδήποτε από της χορηγήσεως 
της αδείας για ένα (1) σχολικό έτος καθώς και αν η σχολή 
διέκοψε τη λειτουργία της κατά τη διάρκεια του σχολικού 
έτους. 

7. Επειδή στην προκειμένη περίπτωση από τα στοιχεία 
του φακέλλου προκύπτει ότι η ανωτέρω σχολή δεν λει¬ 


Σύσταση αμιγούς κοινοτικής επιχείρησης στην Κοινότητα 
Ανάφης του Νομού Κυκλάδων με την επωνυμία «Κοινο¬ 
τική Επιχείρηση Συγκοινωνιών Ανάφης». 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του άρθρου 260 του Π.Δ. 323/1989 
«Δημοτικός και Κοινοτικός Κώδικας». 

2. Την απόφαση του Υπουργού Εσωτερικών με αριθ. 
25027/9.4.1984 που δημοσιεύθηκε στο ΦΕΚ 244 (τ Β7 
19.4.1984). 

3. Τις διατάξεις του Π.Δ. 250/1989 (ΦΕΚ 118/Α/1989) 
«Μεταβίβαση αρμοδιοτήτων στους Νομάρχες». 

4. Την αριθμ. 13/1994 απόφαση του Κ.Σ. Ανάφης, απο¬ 
φασίζουμε: 

1. Συνιστάται στην Κοινότητα Ανάφης του Νομού Κυ¬ 
κλάδων αμιγής κοινοτική επιχείρηση με την επωνυμία 
«Κοινοτική Επιχείρηση Συγκοινωνιών Ανάφης» (Κ.Ε.Σ.Α.) 
ως ίδιο Ν.Π.Ι.Δ. το οποίο διέπεται από τις διατάξεις των 
άρθρων 260 έως 275 και 287 του Π.Δ. 323/1989 (Δ.Κ.Κ.). 

2. Σκοπός της επιχείρησης είναι η οδική συγκοινωνιακή 
εξυπηρέτηση της νήσου Ανάφης. 

3. Η επιχείρηση διοικείται από πενταμελές Διοικητικό 
Συμβούλιο που τα μέλη του ορίζονται με τους αναπληρω¬ 
τές από το Κοινοτικό Συμβούλιο. 

Από τα μέλη του Δ.Σ. δύο (2) είναι μέλη του Κοινοτικού 
Συμβουλίου Ανάφης, ένας (1) είναι εκπρόσωπος του Γε¬ 
ωργικού Πιστωτικού Συν/σμού Ανάφης και δύο (2) είναι 
δημότες - κάτοικοι Ανάφης με πείρα και γνώσεις σχετικά 
με το αντικείμενο της επιχείρησης. 

4. Η διάρκεια της επιχείρησης είναι αορίστου χρόνου 
από τη δημοσίευση της απόφασης αυτής στην Εφημερίδα 
της Κυβερνήσεως. 

5. Έδρα της επιχείρησης είναι η Κοινότητα Ανάφης του 
Νομού Κυκλάδων. 

6. Η Κοινότητα Ανάφης διαθέτει στην επιχείρηση χρη¬ 
ματικό ποσό δρχ. 500.000 ως αρχικό της κεφάλαιο και πα¬ 
ραχωρεί τη χρήση ενός λεωφορείου μάρκας ΜΑΘΙΒΙΙδ τύ¬ 
που 130 Μ8 ΡΟ, 24 θέσεων, πετρελαιοκινήτων 37 ΗΡ με 
αριθμό κυκλοφορίας ΑΧ 6868. 

7. Πόροι της επιχείρησης είναι τα έσοδα από την 

άσκηση της δραστηριότητάς της, δάνεια, κληρονομιές, ει¬ 
σφορές, δωρεές και λοιπές επιχορηγήσεις. 

8. Η επιχείρηση διαλύεται: 

α. Με απόφαση του Κοινοτικού Συμβουλίου η οποία 
λαμβάνεται με την απόλυτη πλειοψηφία των μελών του και 
απόφαση του Νομάρχη Κυκλάδων. 

β. Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση, 
εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Κοινοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέρχεται στην Κοινότητα Ανάφης. 

9. Η συγκρότηση, η λειτουργία και οι αρμοδιότητες των 
οργάνων της διοίκησης, η οργάνωση, η λειτουργία, η δια¬ 
χείριση και η εποπτεία της επιχείρησης διέπονται από τις 
σχετικές διατάξεις του Δ.Κ.Κ. (Π.Δ. 323/89) και από την 
αριθ. 25027/2.4.1984 απόφαση του Υπουργού Εσωτερι¬ 
κών (ΦΕΚ 244/Τ.Β719.4.1984). 

Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας Ανά¬ 
φης ύψους 500.000 δρχ. για το τρέχον έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 21 Οκτωβρίου 1994 

Η Νομάρχης 
ΕΥΦΗ Δ. ΜΗΤΩΣΗ 

-♦- 

Αριθ. 12965 (6) 

Σύσταση Αναπτυξιακού Συνδέσμου στη 17η Γεωγραφική 

Ενότητα (Ορεινής Νάξου) Νομού Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρων 190 πλην της παρ. 4 έως 
και 196 του Δημοτικού και Κοινοτικού Κώδικα (Π.Δ. 323/ 
89). 

2. Την 35738/3.6.1988 κοινή απόφαση των Υπουργών 
Εσωτερικών, Εθνικής Οικονομίας, Περιβάλλοντος, Χωρο¬ 
ταξίας και Δημοσίων Έργων «Χωρισμός των γεωγραφικών 
ενοτήτων του Ν. Κυκλάδων» που δημοσιεύθηκε στο ΦΕΚ 
483/Β714.7.88. 

3. Τις αποφάσεις των Κοινοτικών Συμβουλίων Κεραμω¬ 
τής, Σκαδού, Κινιδάρου, Μέσης, Απεράθου, Κορωνίδας 
και Κορώνου Νάξου, με αριθ. 11, 13, 15, 20, 27, 42 και 
54/1994, αντίστοιχα, για τη σύσταση Αναπτυξιακού Συν¬ 
δέσμου στην Ι^η Γεωγραφική Ενότητα (Ορεινής Νάξου) 
Νομού Κυκλάδων, αποφασίζουμε: 

Επικυρώνουμε τις αποφάσεις 11/1994, 13/1994, 15/ 

1994, 20/1994, 27/1994,42/1994 και 54/1994 των Κοι¬ 
νοτικών Συμβουλίων, αντίστοιχα, Κεραμωτής, Σκαδού, Κι- 
νιδάρου, Μέσης, Απεράθου, Κορωνίδας και Κορώνου Νά¬ 
ξου, για τη σύσταση Αναπτυξιακού Συνδέσμου στην 17η 
Γεωγραφική Ενότητα (Ορεινής Νάξου) Νομού Κυκλάδων. 

Σκοποί του Συνδέσμου είναι: 

α. Η εκπόνηση τοπικού αναπτυξιακού προγράμματος 
και χωροταξικού σχεδίου της περιοχής. 


β. Η υποβοήθηση των Κοινοτήτων του Συνδέσμου στην 
καταγραφή και ιεράρχηση των αναγκών στην αξιολόγηση 
των αναγκαίων έργων τεχνικής υποδομής και κοινωνικού 
εξοπλισμού και στον προγραμματισμό υλοποίησής τους. 

γ. Η μελέτη, κατασκευή, διαχείριση και συντήρηση των 
έργων τεχνικής υποδομής ή κοινωνικού εξοπλισμού των 
Κοινοτήτων, που αναθέτουν οι Κοινότητες στον Σύνδεσμο 
με χρηματοδότησή του από τα έσοδά τους ή πιστώσεις του 
Προγράμματος Δημοσίων Επενδύσεων καθώς και διακοι- 
νοτικών έργων τεχνικής υποδομής ή κοινοτικού εξοπλι¬ 
σμού. 

δ. Η κατάρτιση προγραμμάτων για την ανάπτυξη των το¬ 
πικών πλουτοπαραγωγικών πόρων και την ανάπτυξη των 
παραγωγικών δυνάμεων. 

ε. Η προστασία του φυσικού και του χτιστού περιβάλλο¬ 
ντος και η μέριμνα για τη διατήρηση και αξιοποίηση της 
αρχιτεκτονικής κληρονομιάς και των πολιτιστικών παρα¬ 
δόσεων της περιοχής. 

στ. Η ενημέρωση και η επιμόρφωση των κατοίκων της 
περιοχής με στόχο τη διεύρυνση της συμμετοχής τους 
στην ανάπτυξη του τόπου τους και 
ζ. Γ ενικά η ανάληψη πρωτοβουλιών για την προώθηση 
της ολοκλήρωσης τοπικής ανάπτυξης της Ορεινής Νάξου 
στα πλαίσια της ευρύτερης ανάπτυξης του Νομού. 

Ιδιαίτερα στους σκοπούς του Συνδέσμου περιλαμβάνο¬ 
νται: 

- Η μελετη, κατασκευή, συντήρηση και επέκταση του οδι¬ 
κού δικτύου της Ορεινής Νάξου, η κατασκευή - συντή¬ 
ρηση έργων και η μεταφορά υλικών. 

- Η πυρασφάλεια - πυροπροστασία και η καθαριότητα του 
περιβάλλοντος. 

- Η μελέτη, κατασκευή, διαχείριση και συντήρηση συστη¬ 
μάτων ύδρευσης και αποχέτευσης, βιολογικού καθορι¬ 
σμού που αναθέτουν οι Κοινότητες στο Σύνδεσμο. 

- Η προμήθεια και διαχείριση συγκοινωνιακών μέσων για 
την εξυπηρέτηση των κατοίκων της περιοχής. 

- Η συντήρηση των σχολικών κτιρίων και η μελέτη, κατα¬ 
σκευή, διαχείριση και συντήρηση αθλητικών εγκαταστά¬ 
σεων και χώρων κοινωνικοπολιτιστικών λειτουργιών δια- 
κοινοτικής σημασίας. 

- Η εκπόνηση προγραμμάτων αξιοποίησης των τουριστι¬ 
κών πόρων της περιοχής. 

- Η ανάληψη πρωτοβουλιών για την ίδρυση διακοινοτικών 
και μικτών επιχειρήσεων των Κοινοτήτων με τους Συνεται¬ 
ρισμούς και τους φορείς της περιοχής. 

Για την προώθηση των σκοπών του ο Σύνδεσμος δη¬ 
μιουργεί υπηρεσία με το απαραίτητο επιστημονικό, διοι¬ 
κητικό και τεχνικό προσωπικό, προμηθεύεται μηχανήματα 
και τεχνικό εξοπλισμό και γενικά συγκροτεί το απαραίτητο 
ανθρώπινο δυναμικό και την αναγκαία υλικοτεχνική υπο¬ 
δομή. 

Επίσης συνεργάζεται για την προώθηση των σκοπών 
του με τους συνεταιρισμούς τους συλλόγους και τους άλ¬ 
λους κοινωνικούς φορείς της περιοχής της Ορεινής Νάξου 
τους φορείς της Τοπικής Αυτοδιοίκησης ή του Δημόσιου 
τομέα που ενδιαφέρονται για την περιοχή. 

Η χρονική διάρκεια του Συνδέσμου ορίζεται σε δέκα 
(10) χρόνια. 

Έδρα του Συνδέσμου είναι η Κοινότητα Κορώνου. 
Έσοδα του Συνδέσμου είναι: 

α. Η ετήσια εισφορά κάθε Κοινότητας - μέλους του Συν¬ 
δέσμου που είναι ίση με το 10% των τακτικών εσόδων του 
προηγούμενου έτους. 

β. Πρόσοδοι από την περιουσία του Συνδέσμου, 
γ. Πρόσοδοι από φόρους, τέλη και δικαιώματα που επι¬ 
βάλλονται υπέρ του Συνδέσμου. 

δ. Δωρεές, επιχορηγήσεις και εισφορές από το Δημόσιο 
ή άλλους φορείς του δημοσίου τομέα ή άλλα νομικά ή φυ¬ 
σικά πρόσωπα. 

ε. Επιχορηγήσεις από φορείς του δημοσίου τομέα (παρ. 
6, άρθρ. 1, Ν. 1256/82) για την εκτέλεση έργων, την κά¬ 
λυψη διαφόρων δαπανών και την πληρωμή αποδοχών του 
προσωπικού του Συνδέσμου. 

Ακροτελεύτια διάταξη: Από τις διατάξεις αυτής της 
απόφασης προκαλείται δαπάνη σε βάρος του Προϋπολο¬ 
γισμού κάθε Κοινότητας - Μέλους του Συνδέσμου ύψους 
ίση με το 10% των τακτικών εσόδων του προηγούμενου 
έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 26 Οκτωβρίου 1994 
Η Νομάρχης 
ΕΥΦΗ Δ. ΜΗΤΩΣΗ 
-♦- 

Αριθ. 13324 (7) 

Τροποποίηση και προσαρμογή του Οργανισμού Εσωτερι¬ 
κής Υπηρεσίας της Κοινότητας Αρσενίου Ν. Πέλλας, 
στις διατάξεις του Ν. 1586/86. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις των άρθρων 2,12 και 320 του Ν. 1188/ 
81. 

2. Τις διατάξεις του Ν. 2190/94 και του Π.Δ.37α/87. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/81 που διατυπώθηκε 
στο αριθμ. 1 /30.9.94 πρακτικό θέμα (7ο). 

4. Την 29/1994 απόφαση του Κοινοτικού Συμβουλίου 
Αρσενίου που αφορά τροποποίηση και προσαρμογή του 
Οργανισμού Εσωτερικής Υπηρεσίας της Κοινότητας, στις 
διατάξεις του Ν. 2190/1994. 

5. Τις διατάξεις του άρθρου 164 του ΔΚΚ (Π.Δ. 323/ 
89). 

6. Τις 53560/6.8.86, 75643/16.1.87 και 27111/ 
13.7.87 εγκυκλίους Υπουργείου Εσωτερικών, αποφασί¬ 
ζουμε: 

Α) Εγκρίνουμε την 29/1994 απόφαση του Κοινοτικού 
Συμβουλίου Αρσενίου η οποία αφορά τροποποίηση και 
προσαρμογή του Οργανισμού Εσωτερικής Υπηρεσίας της 
Κοινότητας, στις διατάξεις του Ν. 2190/94, όπως αναλυ¬ 
τικά ορίζεται σ’ αυτή, ώστε η διάρθρωση και διαβάθμιση 
των υπηρεσιών της Κοινότητας να έχει ως εξής: 

«Γραμματεία με τις εξής θέσεις: 

ΜΟΝΙΜΟ ΠΡΟΣΩΠΙΚΟ 
ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΔΕ 

α. Κλάδος ΔΕΙ Διοικητικού 
Δύο (2) θέσεις με βαθμούς Δ-Α. 

2. ΚΑΤΗΓΟΡΙΑ ΥΕ 
α. Κλάδος ΥΕ 

Μία (1) θέση Κλητήρα - θυρωρού Γ ενικών Καθηκόντων 
με βαθμούς Ε-Β. 


Ζ932 

Μοναδικός προϊστάμενος της υπηρεσίας είναι ο Πρόε¬ 
δρος της Κοινότητας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Κοινότητας 
Αρσενίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 27 Οκτωβρίου 1994 

Με εντολή Νομάρχη 
Ο Διευθυντής 
Γ. ΚΕΡΑΣΙΔΗΣ 

-♦- 

Αριθ. ΕΣ 13971 (8) 

Σύσταση ιδίου Νομικού Προσώπου - Σχολικής Επιτροπής 
στην Κοινότητα Πύδνας Ν. Πιερίας, με την επωνυμία 
«Σχολική Επιτροπή 1ου Δημοτικού Σχολείου Κίτρους 
και 1ου και 2ου Νηπιαγωγείου Κίτρους» Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 
«Κωδικοποίηση σε ενιαίο κείμενο νόμου με τίτλο «Δημοτι¬ 
κός και Κοινοτικός Κώδικας», των ισχυουσών διατάξεων 
του Δημοτικού και Κοινοτικού Κώδικα, όπως τροποποιή¬ 
θηκαν και συμπληρώθηκαν (ΦΕΚ 146/Α.6.1989 τεύχος 
Α'). 

2. Τις διατάξεις του άρθρου 5 παρ. 8 του Ν. 1894/1990 
(ΦΕΚ 110/90 τεύχος Α ). 

3. Το αριθ. 28303/17.5.1989 έγγραφο του Υπουργείου 
Εσωτερικών, σχετικά με τη σύσταση Νομικών Προσώπων 
Σχολικών Επιτροπών. 

4. Την αριθ. 89/1994 απόφαση του Κοινοτικού Συμβου¬ 
λίου Πύδνας για τη σύσταση ιδίου Κοινοτικού Νομικού 
Προσώπου με την επωνυμία «Σχολική Επιτροπή 1 ου Δη¬ 
μοτικού Σχολείου Κίτρους και 1ου και 2ου Νηπιαγωγείου 
Κίτρους», αποφασίζουμε: 

1. Συνιστούμε στην Κοινότητα Πύδνας ίδιο Κοινοτικό 
Νομικό Πρόσωπο με την επωνυμία «Σχολική Επιτροπή 1 ου 
Δημοτικού Σχολείου και 1ου και 2ου Νηπιαγωγείου Κί¬ 
τρους». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, αποχέτευσης, τηλεφώνου, αναλώσιμων 
υλικών κ.λπ. 

β) Η εκτέλεση μικρών έργων, για επισκευή και συντή¬ 
ρηση διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηρίων, εγκαταστάσεών 
του. 

δ) Η φροντίδα, γαι την εξεύρεση άλλων πόρων και εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα 
μέσα, που είναι απαραίτητα για τη λειτουργία και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7/μελές Διοικη¬ 
τικό Συμβούλιο αποτελούμενο από τα παρακάτω μέλη: 

α) Τον εκάστοτε Πρόεδρο της Κοινότητας ή τον Κοινο- 

τικό Σύμβουλο που θα ορίσει το Κ.Σ. με απόφασή του. 
β) Δύο (2) Κοινοτικούς Συμβούλους, 
γ) Τον εκάστοτε Δ/ντή του 1ου Δημοτικού Σχολείου Κί¬ 
τρους. 

δ) Τον εκάστοτε Δ/ντή του Νηπιαγωγείου Κίτρους, 
ε) Τον εκάστοτε Δ/ντή του 2ου Νηπιαγωγείου Κίτρους, 
στ) Τον εκπρόσωπο Συλλόγου Γονέων και Κηδεμόνων 
του 1 ου Δημοτικού Σχολείου Κίτρους. 

4. Η θητεία των μελών του ανωτέρω διοικητικού συμ¬ 
βουλίου ακολουθεί τη δημοτική περίοδο. 

Το Διοικητικό Συμβούλιο εκλέγει μεταξύ των μελών, τον 
Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Οι εισπράξεις από το αντίτιμο των παρεχόμενων 
πραγμάτων ή υπηρεσιών, 
ε) Οι πρόσοδοι από την περιουσία του. 

6 . Περιουσία: Δεν έχει. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

8 . Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Νομικού Προ¬ 
σώπου της Κοινότητας Πύδνας, δαπάνη ύψους 800.000 
δρχ. περίπου για το τρέχον οικ. έτος και 1.600.000 δρχ. 
περίπου για τα επόμενα οικονομικά έτη. 

Η ως άνω δαπάνη θα καλυφθεί από τακτικές οικονομι¬ 
κές επιχορηγήσεις του Υπουργείου Εσωτερικών δια του 
Νομαρχιακού Ταμείου. 

9. Οι αριθμ. ΕΣ 8715/1970 και 8716/1990 προηγούμε¬ 
νες όμοιες αποφάσεις μας ανακαλούνται από τη δημο¬ 
σίευση της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 2 Νοεμβρίου 1994 
Ο Νομάρχης κ.α.α. 

Ο Διευθυντής 
ΣΠΥΡΟΣ ΜΠΑΡΑΣ 

-♦- 

Αριθ. ΕΣ. 24481 ( 9 ) 

Τροποποίηση συστατικής πράξης του Νομικού Προσώπου 
της Κοινότητας Νέου Πετριτσίου Ν. Σερρών με την 
επωνυμία «Πνευματικό Κέντρο Κοινότητας Νέου Πε- 
τριτσίου» Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89) 
όπως τροποποιήθηκε με τις όμοιες του άρθρου 11 του Ν. 
2130/1993. 

2. Τις διατάξεις του άρθρου 29Α του Ν. 1558/85 όπως 
προστέθηκαν με το άρθρο 27 του Ν. 2081/1992. 

3. Την αριθμ. ΕΣ/18159/2.8.1989 (ΦΕΚ 655/1989 
τ.Β') απόφαση μας με την οποία συστήθηκε στην κοινό¬ 
τητα Νέου Πετριτσίου ίδιο νομικό πρόσωπο με την επωνυ¬ 
μία «ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΝΕΟΥ ΠΕ- 
ΤΡΙΤΣΙΟΥ». 


4. Την αριθ. 15/1994 απόφαση του Κ.Σ. Νέου Πετρι- 
τσίου περί μετονομασίας του παραπάνω νομικού προσώ¬ 
που, αποφασίζουμε: 

Τροποποιούμε την αριθ. ΕΣ/18159/2.8.1989 απόφασή 
μας ως προς την παράγραφο 1 αυτής και μετονομάζουμε 
το Πνευματικό Κέντρο Κοινότητας Νέου Πετριτσίου σε 
«ΠΝΕΥΜΑΤΙΚΟ ΚΑΙ ΑΘΛΗΤΙΚΟ ΚΕΝΤΡΟ ΚΟΙΝΟΤΗΤΑΣ 
ΝΕΟΥ ΠΕΤΡΙΤΣΙΟΥ - ΜΕΛΙΝΑ ΜΕΡΚΟΥΡΗ». 

Από τις διατάξεις της απόφασης αυτής δεν προκαλείται 
καμμία δαπάνη σε βάρος του προϋπολογισμού της Κοινό¬ 
τητας Νέου Πετριτσίου. 

Κατά τα λοιπά ισχύει η αριθ. ΕΣ/18159/2.8.1989 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 26 Οκτωβρίου 1994 
Ο Νομάρχης 
ΧΡΗΣΤΟΣ ΣΑΛΑΛΕΣ 
-♦- 

Αριθ. 7106/δις ( 10 ) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΒΕϋΡΕΧ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση 7106, 32839/21.10.1994 του ΕΟΦ 
χορηγήθηκε, βάσει των διατάξεων του άρθρ. 3 της παρ. 1 
της Κοινής Υπουργικής Απόφασης Α6/9392/91, άδεια 
κυκλοφορίας στο φαρμ/κό ιδιοσκεύασμαΒΕϋΡΕΧ. 

Μορφή: Εναιώρημα υγρό πόσιμο 500 πτς/διηΙ. 

Δισκία επικαλυμένα με υμένιο 500 Π 19 /ΤΑΒ. 

Δικαιούχου: ΒΕΕΟΗΑΜ ΟΡΟΙΙΡ Ρ1.0 ΑΓΓΛΙΑ. 

Υπευθύνου κυκλοφορίας: 3ΜΙΤΗ ΚϋΝΕ ΒΕΕΟΗΑΜ 
ΕΒΑΕ. 

Αθήνα, 21 Οκτωβρίου 1994 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 9926/δις ( 11 ) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΒΕΡΒ01.. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση 9926/25.10.1994 του ΕΟΦ χορηγή¬ 
θηκε, βάσει των διατάξεων του άρθρ. 3 της παρ. 1 της Κοι¬ 
νής Υπουργικής Απόφασης Α6/9392/91, άδεια κυκλοφο¬ 
ρίας στο φαρμ/κό ιδιοσκεύασμαΒΕΡΒΟΙ.. 

Μορφή: Κρέμα εξωτερικής χρήσης 2%. 

Δικαιούχου: Π.Ν. ΓΕΡΟΛΥΜΑΤΟΣ ΑΕΒΕ. 

Υπευθύνου κυκλοφορίας: Π.Ν. ΓΕΡΟΛΥΜΑΤΟΣ 
Α.Ε.Β.Ε. 

Αθήνα, 25 Οκτωβρίου 1994 

Ο Πρόεδρος 
ΓΕΡ. ΚΑΒΒΑΔΙΑΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7985 


Αριθ. 28861/δις (12) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΤΒΑ\/ΕΙ_ΘυΜ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση 28861 /25.10.1994 του ΕΟΦ χορηγή¬ 
θηκε, βάσει των διατάξεων του άρθρ. 3 της παρ. 1 της Κοι¬ 
νής Υπουργικής Απόφασης Α6/9392/91, άδεια κυκλοφο¬ 
ρίας στο φαρμ/κό ιδιοσκεύασμαΤΡΑνΕΙΟΙΙΜ. 

Μορφή: Τσίκλα 200 γπ9/ΟΙΙΜ. 

Δικαιούχου: Α3ΤΑ ΜΕϋΙΟΑ ΑΗΖΝΕΙΜΙΤΤΕΙ. ΘΕδΕΙ-ί.- 


30ΗΑΡΤΜ.Β.Η. ΑυδΤΒΙΑ. 


Υπευθύνου κυκλοφορίας: ΗΕΑΙ.ΤΗ 
ΡΒΟϋυΟΤδ» ΣΟΦΙΑ Β. ΣΤΑΥΡΟΠΟΥΛΟΥ. 

- ΟΑΒΕ 

Αθήνα, 25 Οκτωβρίου 1994 


0 Πρόεδρος 

ΓΕΡ. ΚΑΒΒΑΔΙΑΣ 

▲ 


- Τ 

Αριθ. 6356/δις 

(13) 


Χορήγηση άδειας κυκλοφορίας του φαρμακευτικού ιδιο¬ 
σκευάσματος ΩΑΙΑΟΙΝ Ο. 


ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση 6356/25.10.1994 του ΕΟΦ χορηγή¬ 
θηκε, βάσει των διατάξεων του άρθρ. 3 της παρ. 1 της Κοι¬ 
νής Υπουργικής Απόφασης Α6/9392/91, άδεια κυκλοφο¬ 
ρίας στο φαρμ/κό ιδιοσκεύασμαϋΑΙΑΟΙΝ Ο. 


Μορφή: Κρέμα κοπλική 2%. 

Δικαιούχου: ΤΗΕ υΡϋΟΗΝ ΟΟΜΡΑΝΥ ΚΑίΑΜΑΖΟΟ 
ΜΙΟΗΙΘΑΝ ΙΙ5Α. 

Υπευθύνου κυκλοφορίας: ΙΙΡϋΟΗΝ ΙΝΤΕΒ - ΑΜΕΒΙΟΑΝ 
ΟΟΒΡΟΒΑΤΙΟΝ ΥΠΟΚ/ΜΑ ΕΛΛΑΔΑΣ. 

Αθήνα, 25 Οκτωβρίου 1994 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 32266/93/δις ( 14 ) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ϋΑΙΑΟΙΝ Ο. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση 32266/93/24.10.1994 του ΕΟΦ χο¬ 
ρηγήθηκε, βάσει των διατάξεων του άρθρ. 3 της παρ. 1 
της Κοινής Υπουργικής Απόφασης Α6/9392/91, άδεια 
κυκλοφορίας στο φαρμ/κό ιδιοσκεύασμαΟΑΙΑΟΙΝ Ο. 
Μορφή: Κάψουλες 300 ιτις/ΟΑΡ. 

Δικαιούχου: ΤΗΕ υΡϋΟΗΝ ΟΟΜΡΑΝΥ ΚΑΙΑΜΑΖΟΟ 
ΜΙΟΗΙΘΑΝ ΙΙ5Α. 

Υπευθύνου κυκλοφορίας: υΡϋΟΗΝ ΙΝΤΕΒ - ΑΜΕΒΙΟΑΝ 
ΟΟΒΡΟΒΑΤΙΟΝ ΥΠΟΚ/ΜΑ ΕΛΛΑΔΑΣ. 

Αθήνα, 24 Οκτωβρίου 1994 

Ο Πρόεδρος 
ΓΕΡ. ΚΑΒΒΑΔΙΑΣ 


Ζ9Μ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 

Καποδιστρίου 34 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΘΠ 

λειτουργούν καθημερινά από 8.00' έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
" Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμ ές κατά τεύχος της ΕΦΗΜΕΡΙΔΑΣ Τ ΗΣ ΚΥΒΕΡΝΗΣΕΩΣ: 

„ Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

Ρ) 

» » » Β' 

» 

30.000 

» 

1.500 

Υ) 

» » » Γ' 

» 

10.000 

» 

500 

δ) 

» » » Δ' 

» 

30.000 

» 

1.500 

ε) 

» » » Αναπτυξιακών Πράξεων 

» 

20.000 

» 

1.000 

στ) 

» » » Ν.Π.Δ.Δ. 

» 

10.000 

» 

500 

ζ) 

» » » ΠΑΡΑΡΤΗΜΑ 

» 

5.000 

» 

250 

η) 

» » » Δελτ. Εμπ.& Βιομ. Ιδ. 

» 

10.000 

» 

500 

θ) 

» » » Αν. Ειδικού Δικαστηρίου 

» 

3.000 

» 

150 

ι) 

» » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





